Document ID: 32010D0277

DECIZIA COMISIEI
din 12 mai 2010
de modificare a Deciziei 2009/821/CE în ceea ce privește lista punctelor de control la frontieră și lista unităților veterinare din Traces
[notificată cu numărul C(2010) 3040]
(Text cu relevanță pentru SEE)
(2010/277/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 20 alineatele (1) și (3),
având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (2), în special articolul 6 alineatul (4) al doilea paragraf ultima teză,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (3), în special articolul 6 alineatul (2),
întrucât:
(1)
Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei și de determinare a unităților veterinare în cadrul sistemului Traces (4) stabilește o listă a punctelor de control la frontieră autorizate în conformitate cu Directivele 91/496/CEE și 97/78/CE. Lista respectivă figurează în anexa I la decizia menționată anterior.
(2)
Serviciul de inspecție al Comisiei, Oficiul Alimentar și Veterinar (OAV), a efectuat o inspecție la punctul de control la frontieră din portul Anvers, Belgia. Rezultatele inspecției au fost satisfăcătoare. Prin urmare, ar trebui adăugat un centru de inspecție suplimentar pentru postul de control la frontieră respectiv în lista care figurează în anexa I la Decizia 2009/821/CE. În plus, categoriile centrelor de inspecție existente la respectivul post de control la frontieră ar trebui modificate.
(3)
Serviciul de inspecție al Comisiei, Oficiul Alimentar și Veterinar (OAV), a efectuat o inspecție la punctul de control la frontieră din portul Gdansk, Polonia. Rezultatele inspecției au fost satisfăcătoare. Prin urmare, ar trebui adăugat un centru de inspecție suplimentar pentru postul de control la frontieră respectiv în lista care figurează în anexa I la Decizia 2009/821/CE.
(4)
Ca urmare a unor comunicări din partea Danemarcei și Poloniei, anumite centre de inspecție de la punctele de control la frontieră ale statelor membre respective ar trebui eliminate din lista punctelor de control la frontieră care figurează în anexa I la Decizia 2009/821/CE.
(5)
Ca urmare a unei comunicări din partea Franței, punctul de control la frontieră din aeroportul Brest ar trebui eliminat din lista punctelor de control la frontieră care figurează în anexa I la Decizia 2009/821/CE. În plus, anumite categorii de la punctele de control la frontieră din aeroporturile Lyon-Saint Exupéry, Marsilia și din Nisa ar trebui modificate în lista punctelor de control la frontieră care figurează în anexa I la Decizia 2009/821/CE.
(6)
Ca urmare a unei comunicări din partea Italiei, anumite categorii de la punctele de control la frontieră din aeroporturile Milano-Linate, Milano-Malpensa, Palermo, Reggio Calabria și Rimini ar trebui suspendate din lista punctelor de control la frontieră care figurează în anexa I la Decizia 2009/821/CE. În plus, anumite categorii de la punctele de control la frontieră din portul Napoli ar trebui modificate în lista punctelor de control la frontieră care figurează în anexa I la Decizia 2009/821/CE.
(7)
Ca urmare a unei comunicări din partea Letoniei, punctul de control la frontieră din portul Riga (terminalul Baltmarine) ar trebui eliminat din lista punctelor de control la frontieră care figurează în anexa I la Decizia 2009/821/CE. În plus, categoriile pentru cele două centre de inspecție din punctele de control la frontieră autorizate din portul Riga ar trebui corectate în lista punctelor de control la frontieră care figurează în anexa I la Decizia 2009/821/CE.
(8)
Ca urmare a unei comunicări din partea Spaniei, lista punctelor de control la frontieră pentru statul membru respectiv ar trebui modificată pentru a se lua în considerare suspendarea a două dintre punctele sale de control la frontieră, ridicarea suspendării pentru anumite categorii de produse de origine animală care pot fi verificate într-unul dintre punctele sale de control la frontieră și limitarea categoriilor autorizate pentru produsele de origine animală într-un alt punct de control la frontieră autorizat deja în conformitate cu Decizia 2009/821/CE.
(9)
Ca urmare a unei comunicări din partea Țărilor de Jos, denumirea unui centru de inspecție din portul Rotterdam ar trebui modificată în lista punctelor de control la frontieră care figurează în anexa I la Decizia 2009/821/CE.
(10)
Lista cuprinzând unitățile centrale, unitățile regionale și unitățile locale din Traces figurează în anexa II la Decizia 2009/821/CE.
(11)
Ca urmare a unor comunicări din partea Danemarcei, Germaniei, Irlandei, Italiei, Letoniei și Finlandei, anumite modificări ale unităților centrale, regionale și locale din Traces ar trebui să fie reflectate în mențiunile privind respectivele state membre din anexa II la Decizia 2009/821/CE.
(12)
Prin urmare, Decizia 2009/821/CE ar trebui modificată în consecință.
(13)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
(1) Anexa I la Decizia 2009/821/CE se modifică în conformitate cu anexa I la prezenta decizie.
(2) Anexa II la Decizia 2009/821/CE se modifică în conformitate cu anexa II la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 12 mai 2010.

Labels: 11
17
10
8
3
6
12